ઉલ્લેખનિય છે કે આ ચૂંટણી ટેડ ક્રૂઝ માટે પણ ખૂબ જ ખાસ હતી. તેના માટે તેમણે પોતાનું બધુ જ દાવ પર લગાવી દીધું હતું. જોકે ક્રૂઝે સ્પષ્ટ પણે તેમ ન હતું કહ્યું કે ઇન્ડિયાનામાં હાર્યા પછી તેઓ ઉમેદવારીની રેસમાંથી બહાર નિકળશે કે નહીં, પરંતુ તેમણે એવું ચોક્કસ કહ્યું હતું કે આ ચૂંટણી પછી તેઓ એક ખાસ સ્થિતિમાં હશે. આ પહેલાં ક્રૂઝ ચૂંટણીમાં ખૂબ જ ઉત્સાહિત જોવા મળી રહ્યાં હતાં. તેમણે ડોનાલ્ડ ટ્રંપ પર એવું નિવેદન આપ્યું હતું કે આ વ્યક્તિ ક્યારે પણ સાચુ બોલી શકે તેમ નથી. તો ટ્રંપ પર ક્રૂઝ એટલા માટે પણ ગુસ્સે હતા કેમકે ટ્રંપે એક ટીવી શોમાં એવું નિવેદન આપ્યું હતું કે જોન એફ કેનેડીની હત્યામાં ક્રૂઝના પિતાનો હાથ હતો. ત્યાર બાદ ક્રૂઝે ટ્રંપને એક વ્યાભીચારી વ્યક્તિ તરીકે ગણાવ્યો છે. જેની પર ટ્રંપે એનું નિવેદન આપ્યું હતું કે ક્રૂઝ દિવસેને દિવસે પાગલ થઇ રહ્યાં છે.